Etablering af bynær havnepark i Kalundborg 
Sagsfremstilling 
8.      Etablering af bynær havnepark i Kalundborg  
                                                                                                                        Åbent 
Sagsnr.: 326-2014-138250     J.nr.: 08.03.00            Borris Møller.: 326-2014-376228 
  
[adresse] 
Denne sag har til formål at starte arbejdet omkring etablering af den bynære havnepark i 2015.  Projektet er en del af 
budgetaftalen 2015, hvor der er afsat budget til forberedelserne i 2015 og 2016 samt anlægsbudgetter i 2017 og 
2018 på henholdsvis 10 mio. kr. og 20 mio. kr. 
  
I forbindelse med vedtagelsen af den seneste kommuneplan vedtog Kommunalbestyrelsen at arbejde for, at 
arealerne i den gamle [adresse] ændres fra havne-/erhvervsarealer til arealer, som har en mere offentlig karakter for 
at understøtte udviklingen af [adresse] samt kobling mellem by og havn. I kommuneplanen nævnes at områdets 
anvendelse skal ændres til havnepark som et offentligt rekreativt område med publikumsorienterede funktioner. Det 
er et ønske, at dette bynære havneareal bliver en integreret del af byen med mulighed for et offentligt rum, hvor 
publikum kan komme helt ud til havnefronten. Dette tiltag er en indsats, som skal være med til at gøre det mere 
attraktivt for bosiddende, tilflyttere og ikke mindst turister. 
  
Medio 2014 er forhandlingerne startet omkring de ca. 15.000 m2 havneareal. Arealet strækker sig fra "Michael Brandt 
Danske Lejet" til og med fiskerihavnens område. De fleste områder er ejet af havnen, men også af privat ejer. Et 
mindre areal ejer kommunen i forvejen. Selve købs/salgs processen foregår på nuværende tidspunkt. Det forventes 
at selve grundlagene, herunder vurdering af ejendomsmæglere og vilkår, vil foreligge til politisk behandling i første 
kvartal 2015, og der forventes overtagelse af arealet pr. 1. januar 2016. [adresse] er allerede i fuld gang med 
blandt andet at se på fiskerihavnen og fjernelse af siloen. Når kommunen overtager arealerne, vil der fortsat være en 
del private lejemål på området. 
  
Som beskrevet i ovenstående er der i kommuneplanen et ønske om at etablere en havnepark.  De første ideer til 
kommuneplanen om hvordan denne kunne se ud er forelagt uden at der er truffet endelige eller meget præcise 
beslutninger.  
  
Det er oplagt at tænke andre spillere ind i udviklingen af området, både private og offentlige aktører, således at 
udviklingen kan ske i en mere partnerskabslignende konstellation for at sikre et højt ambitionsniveau. Der har 
kontinuerligt været set på dialogpartnere og dette arbejde skal fortsætte. For at skabe det bedst mulige grundlag for 
at tilgodese de fælles interesser skal der ikke blot ses på havneparken, men inddrages andre udviklingsområder i 
Kalundborg som en del af udviklingen af havnearealet. Det gør det muligt at tænke bredere løsninger for aktiviteter, 
der skal gennemføres og finansieres i forhold til Kommunalbestyrelsens mål om, at Kalundborg er et godt sted at bo 
og leve. 
  
I forbindelse med at Kommunalbestyrelsen i budgettet har afsat midler til havneparken, skal arbejdet med afsøgning 
af muligheder påbegyndes, og forslag til hvordan den bynære havnepark i samspil med Kalundborg by skal udvikles 
og organiseres. Der er og vil også være flere initiativer som gerne vil inddrages og være med i dialogen omkring 
denne udvikling. 
  
Det bynære havnepark har stor bevågenhed og vil have flere politiske behandlinger i de kommende år. Den vil også 
berøre flere politiske udvalgs interesser og ressortområder. For at have en grad af fleksibilitet, og dermed også 
mulighed for at få hurtige afklaringer undervejs mellem de politiske behandlinger der vil være ift. forskellige milepæle 
i projektet, forslås det, at der nedsættes en politisk styregruppe for projektet allerede med virkning primo 2015. 
Administrationen foreslår med de emner, som forventes at kunne blive aktuelle, at der er repræsentation fra 
Økonomiudvalget, Teknik- og Miljøudvalget, Kultur- og Fritidsudvalget og Børn- Familieudvalget. Det foreslås, 
udover formændene for de nævnte fagudvalg, at Økonomiudvalget er repræsenteret med 3 medlemmer og at 
formanden for Økonomiudvalget også er formand for den politiske styregruppe som dermed består af 6 
kommunalbestyrelsesmedlemmer. 
  
Det forslås at den første opgave styregruppen har er, så snart det er muligt, at afholde et borgermøde med henblik 
på at gøre status for arbejdet med havneparken, præsente forslag til organisering og at indsamle ideer til 
havneparkprojektet. 
  
Der skal udarbejdes et egentligt kommissorium for styregruppen. Væsentlige elementer for grundlaget er, at 
styregruppen får til formål at sørge for koordinering mellem forskellige delprojekter, skabe synergi som kan 
forberede finansieringsmuligheder, sørge for at der så tidligt som muligt sker borgerinddragelse og have 
kontinuerligt fokus på borgerinddragelse. Det forslås at dette kommissorium forelægges Kommunalbestyrelsen efter 
at borgermødet er afholdt således at ideer mm kan indgå.  
  
Der skal nedsættes en egentlig projektorganisation med deltagere fra forskellige administrative områder, som både 
skaber processen i de kommende år omkring udvikling af den bynære havnepark og samspillet til [adresse] og 
facilitere ikke mindst de forskellige dialogforløb, der vil være med mange interessenter i forhold til området og dets 
fremtidige funktioner. Der skal udarbejdes et kommissorium for projektorganisation for planlægningsperioden frem 
til slutningen af 2016. Herefter vil der nok være flere delprojekter der etableres i forhold til konkrete 
implementeringsprojekter. 
  
Etablering af havneparken har været på dagsordenen i mange år, men fik mere opmærksomhed efter at den 
vedtagne kommuneplan direkte har adresseret havneparken og mulige planmæssige rammer. Det er ikke blevet 
mindre aktuelt efter at Kommunalbestyrelsen har afsat betydelige anlægsmidler i 2017 og 2018, og at Kalundborg 
Havn har sat nedrivning af siloerne i gang. Som tidligere fremlagt er det vigtigt, at disse anlægsmidler kan bruges i 
samspil med andre aktører, som også finansielt kan deltage, herunder private investorer og fonde. Derfor er det 
afgørende, at der forsøges skabt synergi og sammenhæng i udviklingen af området således, at 
Kommunalbestyrelsens anlægsmidler i høj grad tænkes som vigtige delfinansieringer. Derfor må det forventes, at 
flere aktører skal være i tæt samspil i de kommende år for på den ene side at have konkrete forslag samt på den 
anden side at have koblinger som gør det muligt at skabe endnu bedre rammer for udviklingen af området. Allerede 
nu kan der ses behov for to aktørgrupper, som kunne tænkes direkte ind i forløbet, blandt andet kulturhusgruppen og 
en gruppe som skal etableres omkring fremtidens rammer for lystbådehavnen. Der vil formentligt opstå flere også 
særligt når havneparken tænkes i kobling til Kalundborg by. 
  
BEHANDLING 
Direktion, Økonomiudvalg, Kommunalbestyrelse 
  
INDSTILLING 
Teknik- og udviklingsdirektøren indstiller: 
l at der nedsættes en styregruppe i overensstemmelse med sagsfremstillingen og med opstart primo 2015 
l at styregruppen foranlediger at der i første kvartal 2015 afholdes et borgermøde med henblik på at gøre status 
for arbejdet med havneparken, at præsentere organisering og at indsamle ideer til havneparkprojektet 
l at styregruppen på baggrund af borgermødet udarbejder et endeligt forslag til en politisk og administrativ 
projektorganisation som forelægges til godkendelse i KB 
l at det forudsættes at kulturhusgruppen og dennes arbejde bliver en del af projektorganisationen, samt at der 
ligeledes tages højde for inddragelse af lystbådehavnen og dennes aktører 
  
ØKONOMISKE KONSEKVENSER 
Ingen bemærkninger, idet de afholdes indenfor den ramme der er afsat i budgetaftale 2015. 
Direktionens møde den 9. december 2014: 
Direktionen vedtog at anbefale teknik- og udviklingsdirektørens indstilling. 
Økonomiudvalgets møde den 10. december 2014: 
Økonomiudvalget vedtog at anbefale Direktionens indstilling, idet det præciseres efter punktum i dot 4, at listen ikke 
er udtømmende. 
  
Derudover præciseres, at der som udgangspunkt indstilles 2 repræsentanter fra ØK i styregruppen. 
  
Einar Østergaard, Ø, tog forbehold. 
  
  
  
  
  
  
  
  
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets flertalsindstilling. 
For stemte 25 (V, O, B, A, F). 
Imod stemte 2 (Ø), da der bliver lagt for stor vægt på kulturhusgruppen i arbejdet. 
